DR imødekommer kulturminister Bertel Haarders (V) ønske om, at DR fylder mere i provinsen og flytter en række redaktioner til Aarhus og Aalborg, så DR i højere grad bliver hele Danmarks og mindre fokuseret på hovedstaden.

Medarbejderne i DR var i formiddags hasteindkaldt til en orientering om flytteplanerne, der omfatter Vejret, DR Sporten, DR Videnskab, og dele af DR Undervisning og DR Kultur. Hele DR Videnskab, der blandt andet producerer Harddisken, POV og Videnskabens Verden skal flytte til Aalborg sammen med dele af DR Undervisning, mens og DR Sporten, DR Vejret og dele af DR Kultur skal flytte til Aarhus.

»Der vil også blive en udvidet kulturredaktion i Aarhus«, siger tillidsmand for DR's journalister, Anne Serlev, til Mediawatch og fortæller, at programmer som 'Kontant' og 'Madmagasinet' også flytter til Aarhus.